recursal/SuperWikiNEXT-32B huggingface dataset:
**Sociālā kapitāls** ir saistīts ar sociālajām attiecībām, vērtībām un pieejamajiem resursiem gan sociālā tīkla ietvaros, gan starp dažādiem sociālajiem tīkliem. Jēdziens tiek izmantots ekonomikā, politikas zinātnē, psiholoģijā un socioloģijā, kā arī organizāciju teorijā.  
Sociālais kapitāls rodas indivīdu savstarpējo attiecību rezultātā. Salīdzinājumā ar fizisko kapitālu un cilvēkkapitālu, nav tik *taustāms*, jo tas eksistē indivīdu attiecībās. Tas ir esošo vai potenciālo resursu kopums, kas saistīts ar ilgstošu vairāk vai mazāk institucionalizētu attiecību tīklojumu, kuru raksturo savstarpēja pazīšanās, uzticēšanās un mijiedarbība. Sociālo kapitālu veido sociālie pienākumi (saites), kuras pie noteiktiem apstākļiem ir iespējams pārvērst ekonomiskā kapitālā un institucionalizēt resursu formā.Sociālā kapitāla definīcijas  
Pastāv atšķirīgi viedokļi par to, kurš un kad pirmo reizi izmantoja sociālā kapitāla jēdzienu, vienlaicīgi tās visas norāda uz diviem svarīgiem aspektiem:  
• indivīdu sadarbības tīklu veidošana;  
• tādu nepieciešamo īpašību, pakalpojumu un pārstāvniecisko institūciju radīšana, kas nodrošina demokrātijas pastāvēšanu.  
Lielu ieguldījumu sociālā kapitāla jēdziena skaidrošanā ir ieguldījusi Pasaules Banka, F.Fukujama, Dž.Kolemans un R.Patnems. F.Fukujama ir norādījis, ka sociālais kapitāls ir piemērota neformāla norma, kas veicina sadarbību starp diviem vai vairāk indivīdiem. Dž.Kolemans sociālo kapitālu definē funkcionāli — tās ir struktūras iezīmes, kas veicina indivīda darbību. Savukārt R.Patnems norāda, ka tādas iezīmes kā uzticēšanās, normas un tīkli var uzlabot sabiedrības efektivitāti un veicināt koordinētu rīcību, tā rezultātā attīstot sociālo kapitālu.   
Sociālā kapitāla definīcijas var iedalīt pēc šādiem faktoriem:  
• saikne starp attiecībām, kādas indivīds veido ar citiem indivīdiem;  
• kolektīva ietvaros noteiktā attiecību struktūra dažādu aktieru starpā;  
 • abu iepriekš minēto elementu apkopojums.
  
Sociālā kapitāla ietvaros, izmantojot tīklus, kas veidojas indivīdu mijiedarbības rezultātā, indivīdiem ir iespējas atrisināt problēmas, panākt savu interešu īstenošanu. Tā kā nav vienotas sociālā kapitāla definīcijas, nav pārsteidzoši, ka daži sociālā kapitāla definējumi pat nonāk pretstatā viens otram. Šī iemesla dēļ daudz tiek diskutēts par sociālā kapitāla jēdzienu, tā izcelsmi, atšķirīgo pielietojumu un neatbildētajiem jautājumiem tā novērtēšanas kontekstā (kā to mērīt).

Atsauces
--------

1. ↑  Coleman J. Social Capital in the Creation of Human Capital. American Journal of Sociology. Vol.94, Supplement: Organizations and Institutions. 1988. 118.lpp.
2. ↑  Putnam R. Bowling Alone. Simon & Schuster, Inc. New York, 2002. 16-18.lpp.

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* LCCN: sh00009986
* GND: 4510173-5
* SUDOC: 061613568
* BNF: cb137576454 (data)
* NKC: ph206848
* BNE: XX551773

 |

 |
**Cirkumflekss** (arī **jumtiņš**) ir diakritiska zīme (◌̂), ko izmanto vairākās valodās. Tā bezatstarpju rakstzīmes HTML ievade ir `&#x302;`.

Latviešu valodā šo nosaukumu bieži attiecina uz **tildi** (◌̃).

Etimoloģija
-----------

No latīņu *circum* "apkārt" un *flectere* "liekt".

Terminoloģija latviešu valodā
-----------------------------

Ietekmējoties no tildes lietošanas t. s. cirkumfleksa apzīmēšanai (t. i. kāpjoša intonācija lietuviešu valodā un krītoša intonācija latviešu, senprūšu un klasiskajā grieķu valodā), tilde kā diakritiska zīme latviešu valodā bieži tiek saukta par cirkumfleksu. Zemāk dots terminoloģijas salīdzinājums angļu, latviešu, krievu un vācu valodās:

* tilde – cirkumflekss – тильда (*til'da*) – Tilde
* circumflex – jumtiņš – циркумфлекс (*cirkumfleks*) – Zirkumflex

Latviešu literārās valodas vārdnīca vārda "cirkumflekss" definīcijā min, ka vārds var apzīmēt gan (~), gan (^).

Valodniecības pamatterminu skaidrojošā vārdnīca min, ka tikai tilde, kas apzīmē intonāciju, būtu saucama par cirkumfleksu.

Atsauces
--------

1. ↑  Östen Dahl. *The Circum-Baltic Languages: Grammar and typology*. John Benjamins Publishing, 2001. 736. lpp. ISBN 9781588110428.
2. ↑  AkadTerm – cirkumflekss
3. ↑  AkadTerm – jumtiņš
4. ↑  Tēzaurs – cirkumflekss
5. ↑  AkadTerm – tilde
**"Cāļus skaita rudenī"** ir 1973. gada Latvijas PSR televīzijas spēlfilma, kas paredzēta jauniešu auditorijai. Filmas režisors ir Oļģerts Dunkers. Filma uzņemta Rīgas Kinostudijā.

Sižets
------

Jaunpilī uz mācībām lauku mehanizatoru tehnikumā sabraukuši jaunieši no visas republikas. Grupas audzinātājam Zvirbulim šis ir pirmais mācību gads. Viņam kopā ar saviem audzēkņiem būs jāiziet grūtais ceļš uz profesijas apguvi.

Pasniedzējs Dūms, pasniedzējs ar divdesmit gadu stāžu, iesaka veidot attiecības ar audzēkņiem, ievērojot stingru disciplīnu. Tāds padoms jaunajam meistaram liekas nepareizs, viņš dod priekšroku būt daudz pieļāvīgāks un pacietīgāks. Šādai pieejai par sabiedroto Zvirbulim kļūst arī vispieredzējušākais pedagogs Ieviņš.

Ikgadējās sacensībās topošie traktoristi pierāda sava audzinātāja taisnību.

Lomās
-----

* Kārlis Sebris — *Ieviņš*
* Jānis Streičs — *Dūms*
* Jānis Kaijaks — *Zvirbulis*
* Dagnija Pinka — *Zenta*
* Marita Pumpure — *Rita*
* Māris Putniņš — *Pēteris*
* Edvīns Avots — *Edžus*
* Nikolajs Jurēvics — *Viktors*
* Valdis Lūriņš — *Aldis*

**Epizodēs:**
Imants Adermanis, Ramons Kepe, Vaironis Jakāns, Egons Beseris u.c.

Filmēšanas grupa
----------------

* Režisors: Oļģerts Dunkers
* Scenārija autors: Andrejs Dripe
* Operators: Miks Zvirbulis
* Montāža: Ērika Meškovska
* Komponists: Indulis Kalniņš
* Otrais režisors: Varis Brasla

Interesanti fakti
-----------------

* Pētera lomā filmējies animācijas studijas vadītājs un režisors Māris Putniņš, bet Ritas un Alda lomās Marita Pumpure, precējusies Lūriņa un Valdis Lūriņš - Ditas Lūriņas vecāki.

Ārējās saites
-------------

* *IMDb* profils (angliski)
* Filmas.lv
**Livosteji** (*Livosteus*) ir bruņuzivju kokkosteīdu ģints. Ģinti pirmo reizi 1962. gadā aprakstīja padomju paleontoloģe Olga Obručeva. Ģints vienīgā suga ir *Livosteus grandis*, kas iepriekš tika aprakstīta kā *Coccosteus grandis* Gross, 1933. Ģints izplatīta Latvijā augšdevona frānas stāva apakšdaļas nogulumos (gaujas svītas apakšdaļā).

Apraksts
--------

Ģinti pārstāv liela izmēra zivis ar horizontāli saplacinātām galvas un vidukļa bruņām. Bruņu garums, iespējams, sasniedza 80 cm. Kauli izceļas ar masīvumu. Kaulu ornamentējumu veido lieli (diametrā līdz 3 mm), plakani, bieži vien reti un haotiski izvietoti pauguriņi. *Spinale* kauls ir īss un izliekts.

Salīdzinājums
-------------

Livosteju pārstāvji ir būtiski lielāki par kokkostejiem (*Coccosteus*) un daudziem plordosteju (*Plourdosteus*) ģints pārstāvjiem. Livosteju bruņu kauli atšķiras ar lieliem izmēriem, masīvumu un ornamentēti ar lielākiem pauguriņiem, nekā citas zināmās kokkosteīdas. *Spinale* kaula forma (trīsstūrveidīga, īsa un knābjveidīga) ir raksturīga tikai šai sugai. Citām kokkosteīdu dzimtas ģintīm *spinale* kauls ir pagarināts un tievāks.

Atsauces
--------

1. ↑  Обручева О.П. "Панцирные рыбы девона СССР (Коккостеиды, и динихтииды)", Издательство Московского университета, Москва, 1962 г. 191 стр. 100. lpp
Uz Marsa meteorīta ALH84001 atrasti mikroskopiski veidojumi, kuri varētu būt radušies no dzīviem organismiem
**Astrobioloģija** ir starpdisciplīnu zinātne, kas pēta dzīvības rašanos, evolūciju, izplatību un nākotni Visumā. Tā meklē dzīvojamu vidi Saules sistēmā un uz citplanētām. Astrobioloģija pēta veidus, kā varētu atklāt dzīvību ārpus Zemes, ja tā tagad vai pagātnē eksistējusi.

Termins **eksobioloģija**, kuru pirmais ierosināja ASV molekulārbiologs Džošua Lederbergs, ir līdzīgs, bet konkrētāks — tā meklē dzīvību ārpus Zemes un ārpuszemes vides ietekmi uz dzīvības formām.

Astrobioloģija izmanto fizikas, ķīmijas, astronomijas, bioloģijas, molekulārās bioloģijas, ekoloģijas, planetoloģijas, ģeoloģijas un citu zinātņu metodes. Astrobioloģija pēta arī dzīvību ekstrēmās vidēs (augstā vai zemā temperatūrā, augstā spiedienā okeānu dziļumā vai retinātā gaisā, skābā vai sārmainā vidē) uz Zemes, tādējādi paplašinot iespējamās dzīvības robežas ārpus Zemes.

NASA interese par eksobioloģiju sākās līdz ar ASV kosmiskās programmas sākšanos. 1960. gadā NASA izveidoja Eksobioloģijas programmu, kura mūsdienās turpinās kā Astrobioloģijas programma. 1971. gadā NASA izveidoja SETI programmu, meklējot radiosignālus, kurus varētu būt sūtījušas ārpuszemes civilizācijas.
1970. gados realizētā Viking programma iekļāva iespējamu dzīvības pēdu meklēšanu uz Marsa. Vēlākās Marsa misijās arī ir uzstādīti instrumenti dzīvības pēdu un dzīvībai piemērotu apstākļu (ūdens) meklēšanai.

Ārējās saites
-------------

* Zlobin, A.E. (2013). Tunguska similar impacts and origin of life. *Modern scientific researches and innovations*. No.12

Atsauces
--------

1. ↑   NASA astrobioloģijas mājaslapa (angliski)

|  |  |
| --- | --- |
|  | Vikikrātuvē par šo tēmu ir pieejami multivides faili. Skatīt: ***Astrobioloģija*** |

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* LCCN: sh90004216
* GND: 4112608-7
* NDL: 00574085

 |

 |
Šis raksts ir par 1245. gada Cēsu kauju. Par citām jēdziena **Cēsu kaujas** nozīmēm skatīt nozīmju atdalīšanas lapu.

**1245. gada Cēsu kauja** notika lietuviešu atriebes karagājiena laikā pēc Livonijas ordeņa un tā sabiedroto iebrukuma Nalsenes zemē tajā pašā gadā. Sagūstītā Nalsenes valdnieka draugi un tuvinieki izpirka Lengvīnu no Rīgas gūsta, pēc neilga laika viņš organizēja iebrukumu Livonijas ordeņa zemē, lai atriebtu sava brāļa nāvi. 
Lietuviešu karaspēks nemanīts izgāja cauri Jersikai un Rīgas arhibīskapam pakļautajām latgaļu zemēm un negaidīti uzbruka Livonijas ordeņa Cēsu pilij. Pils aizstāvēšanai Cēsu komturs Zasendorfas Heinrihs spēja sapulcināt karaspēku, kurā bija ap 500 bruņinieku un vasaļu karavīru, tomēr lietuviešiem bija skaitlisks pārspēks. Ordeņa karaspēks tika sakauts un kaujā krita pats komturs un deviņi ordeņa brāļi. Viens bruņinieks tika saņemts gūstā un viņam vajadzēja nest nocirsto Cēsu komtura galvu uz Lietuvu, kur viņu upurēja par godu kritušajam Lengvīna brālim.

Skatīt arī
----------

* Livonijas krusta kari

Atsauces
--------

1. ↑  «Atskaņu hronika, 03059.-03118. rindas». Arhivēts no oriģināla, laiks: 2008. gada 2. decembrī. Skatīts: 2009. gada 23. oktobrī.
**Tekstveide** ir saistīta teksta veidošana atbilstoši autora komunikatīvajam nolūkam un funkcionālā stila un runas žanra prasībām.[1] Tekstveides uzdevums ir noskaidrot, kā no vienkāršiem un saliktiem teikumiem un kontekstuāliem saistījumiem izveidot tekstu, kādi ir tekstu tipi, kādas ir teksta uzbūves īpatnības, kā saistīt atsevišķus teikumus un sintaktiskas vienības vienotā veselumā.[2]

Saistījumu veidi
----------------

### Kohēzija

Kohēzija (latīņu: *cohaesus* — 'saistīts') ir teksta vienību saistījums, kas izteikts ar leksiskiem vai gramatiskiem līdzekļiem — saikļiem, partikulām, vietniekvārdiem un vispārīgas nozīmes apstākļa vārdiem.[3] Tā ir teksta iekšējā struktūra, kas nodrošina teksta loģisku secību, tekstā ietverto atsevišķo faktu, ziņu savstarpējo atkarību. Saistības starp teksta vienībām ļauj atšķirt tekstu no *neteksta*. Kohēzijas mērķis ir apvienot visas teksta vienības ar nolūku izveidot vienu veselumu — tekstu. Kohēzijai ir dažādi veidi, paņēmieni, kurus izmantot teksta vienību saistījumam. Tie ir teksta vienību sakara izteikšanas līdzekļi, pamatinformācijas un papildinformācijas saturiskā forma, stilistiskas kohēzijas formas.

#### Reference

Reference ir valodas vienības attiecināšana uz noteiktu reāliju konkrētā tekstā.[3] Reference ir svarīga, piemēram, raksturojot vietniekvārdu semantiku. Tekstā *Viņa atgriezās mājās* ir būtiski zināt, kas ir *viņa*, pretējā gadījumā teksts nebūs saprotams.

#### Elipse

Elipse ir strukturāli nozīmīga teikuma komponenta izlaidums. Piemēram, teikumā *Šodien es došos uz darbu, savukārt rītdien — uz skolu*, elipse ir vārdu *es došos* izlaidums.

#### Aizstāšana

Aizstāšana ir kādas valodas vienības lietošana citas vietā, saglabājot to pašu nozīmi. Piemēram, teikumā *Anete vakar ravēja dārzu, taču meitenes veikums palika nepamanīts*, pirmajā teikuma daļā lietots personvārds *Anete*, bet otrajā tas aizstāts ar vārdu *meitene*, tomēr nozīme nemainās.

### Koherence

Koherence (latīņu: *cohaerentia* — 'saistība') ir teksta vienību saistījums, kam nav formālu izteiksmes līdzekļu un kas balstās uz iepriekš teikto vai vispārīgām zināšanām.[3]

Atsauces
--------

1. ↑  Akadēmiskā terminu datubāze[novecojusi saite]
2. ↑  R.Lāce, Mūsu valoda. Latviešu valoda 10.—12.klasei. Rīga: "Zvaigzne", 2005.
3. 1 2 3  Valodniecības pamatterminu skaidrojošā vārdnīca, Rīga: Valsts valodas aģentūra, 2007
**Žuaņa Lufei** (ķīniešu: 阮露斐, piņjiņs: *Ruan Lufei*; dzimusi 1987. gada 2. oktobrī, Naņdzjinā, Ķīnā) ir Ķīnas starptautiskā lielmeistare šahā (WGM, 2007).

Biogrāfija
----------

Piedzimusi Naņdzjiņas universitātes profesora ģimenē. Tēvs iemācījis spēlēt šahu un bijis arī pirmais treneris. 2001. gadā dalījusi 6. vietu Pasaules junioru čempionātā U14 vecuma grupā. 2004. gadā Pekinas zonālajā šaha turnīrā izpildījusi lielmeistares normu, bet 2005. gadā vēl divas reizes atkārtojusi šo panākumu. 2007. gadā Ķīnas izlases sastāvā uzvarējusi Pasaules komandu šaha čempionātā, arī individuālā vērtējumā gūstot sudraba un bronzas medaļas. 2007. gadā Teherānā kļuvusi par Āzijas vicečempioni šahā.

Vairākkārt piedalījusies Pasaules sieviešu šaha čempionātos pēc izslēgšanas sistēmas. 2006. gadā 2. raundā zaudējusi Viktorijai Čmilītei, bet 2008. gadā tikusi līdz sacensību 3. raundam. Vissekmīgākais bija starts Pasaules čempionātā 2010. gadā Turcijas pilsētā Antakjā, kad tikai finālā tika zaudēts savai tautietei Hou Jifaņai.

2005. gadā sākusi studēt Pekinas Cinhua universitātē, pēc tam turpinājusi mācīties doktorantūrā ASV.

Atsauces
--------

1. ↑  «World Youth Championships 2001». Arhivēts no oriģināla, laiks: 2012. gada 6. augustā. Skatīts: 2013. gada 10. jūlijā.
2. ↑  «Asian Women's Championship 2007». Arhivēts no oriģināla, laiks: 2013. gada 9. novembrī. Skatīts: 2013. gada 10. jūlijā.
3. ↑  2006 FIDE Knockout Matches
4. ↑  2008 FIDE Knockout Matches
5. ↑  «Yifan Hou ist Weltmeisterin». Arhivēts no oriģināla, laiks: 2012. gada 11. novembrī. Skatīts: 2013. gada 10. jūlijā.

Ārējās saites
-------------

* Žuaņa Lufei šahista profils vietnē fide.com
* Žuaņa Lufei šahista profils vietnē chessgames.com
* Žuaņa Lufei šahista profils vietnē 365chess.com
* Žuaņa Lufei šahista profils vietnē chesstempo.com
* Žuaņa Lufei šahista profils vietnē olimpbase.org (Pasaules komandu šaha čempionāti)
**Mihails Mčedišvili** (gruzīnu: მიხეილ მჭედლიშვილი; dzimis 1979. gada 4. jūnijā) ir Gruzijas starptautiskais lielmeistars šahā (2002).

Biogrāfija
----------

No 1993. līdz 1999. gadam pārstāvējis Gruziju Eiropas un pasaules jauniešu šaha čempionātos, kuros labāko panākumu guvis 1997. gadā Tallinā, kad uzvarējis Eiropas jauniešu šaha čempionātā U18 vecuma grupā. Divas reizes pēc kārtas uzvarējis Gruzijas šaha čempionātos (2001, 2002).

Daudzu starptautisko šaha turnīru laureāts, tajā skaitā uzvarējis vai dalījis pirmo vietu Adanā (2006), Sankristovalā de la Lagunā (2007), Hilversumā (Nīderlande, 2008), Lerosā (Grieķija, 2009), Kolombo (2009), Kesonsitijā (2009), Taškentā (2012).

Pārstāvējis Gruzijas komandu lielākajos komandu šaha turnīros:

* Pasaules šaha olimpiādēs piedalījies 6 reizes (2002, 2008-2016);
* Eiropas komandu šaha čempionātos piedalījies 9 reizes (1999-2005, 2009-2017). Komandu vērtējumā izcīnījis bronzas (2003) medaļu;
* Pasaules komandu šaha čempionātā piedalījies 2005. gadā.

Par panākumiem turnīros FIDE 2002. gadā Mčedišvili piešķīrusi starptautiskā lielmeistara (GM) nosaukumu.

Atsauces
--------

1. ↑  OlimpBase :: Men's Chess Olympiads :: Mikheil Mchedlishvili
2. ↑  OlimpBase :: European Men's Team Chess Championship :: Mikheil Mchedlishvili
3. ↑  OlimpBase :: World Men's Team Chess Championship :: Mikheil Mchedlishvili

Ārējās saites
-------------

* Šahista profils FIDE mājaslapā (angliski)
* Šahista profils chessgames.com mājaslapā (angliski)
* Šahista profils 365chess.com mājaslapā (angliski)
* Šahista profils chesstempo.com mājaslapā (angliski)
**Kopējās izmeklēšanas grupas**, akronīms — **KIG**, (angļu: *Joint Investigation Teams, JIT*) ir tiesībsargājošas un tiesu spriedošas grupas, kuras uz noteiktu laiku un noteiktiem mērķiem izveido Eiropas Savienības (ES) dalībvalstu tiesībsargājošās un tiesu iestādes, lai izmeklētu starptautiskos noziegumus. Šādas grupas var izveidot vismaz divas ES valstis. Šo grupu darbībā var iesaistīties Eiropols, Eirojusts, Eiropas Birojs krāpšanas apkarošanai, tajās var piedalīties arī trešo valstu (valstu, kas nav ES) pārstāvji.

Kopējo izmeklēšanas grupu darbību pamatā nosaka 2002. gada 13. jūnijā pieņemtais Eiropas Savienības Padomes Pamatlēmums 2002/465/TI, kas bija sakarīgs turpinājums 2000. gadā pieņemtajai ES dalībvalstu Konvencijai par savstarpējo palīdzību krimināllietās. KIG izveidi un darbību regulē ES Padomes Rezolūcija 2017/C 18/01.

KIG darbības piemēri:

* Beļģijas, Nīderlandes, Austrālijas, Malaizijas, Ukrainas pārstāvju KIG īstenotā *Malaysia Airlines* reisa 17 notriekšanas izmeklēšana,
* Nacionālās žandarmērijas (Francija) un Nacionālās policijas korpusa (Nīderlande) izveidotā KIG daudzu noziedznieku izmantotā saziņas tīkla *EncroChat* izmeklēšana.

Atsauces
--------

1. ↑  «Kopējās izmeklēšanas grupas». *eur-lex.europa.eu*. 12.01.2017. Skatīts: 25.12.2021.
Šis raksts ir par pilsētu Polijā. Par pilsētu Slovakijā skatīt rakstu Ilava (Slovākija).

**Ilava** (poļu: *Iława*) - pilsēta Polijas ziemeļaustrumos, Varmijas-Mazūrijas vojevodistē, uz rietumiem no Olštinas.

Pilsēta dibināta 1317. gadā. Līdz 1945. gadam tā ietilpa Vācijā un tās nosaukums bija Eilava (*Eylau*). Pilsētas attīstību labvēlīgi ietekmēja Elblongas kanāla izbūve XIX gadsimta vidū, kas savienoja pilsētu ar Elblongas ostu. Pēc Pirmā pasaules kara tika rīkots plebiscīts par pilsētas valstisko piederību un nospiedošs vairākums iedzīvotāju izvēlējās palikt Vācijas sastāvā, nevis iekļauties jaundibinātajā Polijas valstī. Pēc Otrā pasaules kara, pamatojoties uz Potsdamas konferences lēmumiem, Ilava iekļāvās Polijā. Pilsētas vācu iedzīvotāji tika padzīti, bet pilsētā ienāca poļi, daudzi no kuriem paši tika padzīti no Polijas PSRS ieņemtajiem austrumu apgabaliem.

* Vikikrātuvē par šo tēmu ir pieejami multivides faili. Skatīt: ***Ilava***.

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 130834015
* LCCN: n85307977
* GND: 4335668-0
* NKC: ge641726

 |

 |

1. ↑  ; P2701: JSON; pārbaudes datums: 6 oktobris 2022.
**Mihails Mišustins** (krievu: *Михаил Владимирович Мишустин*; dzimis 1966. gada 3. martā) ir Krievijas ekonomists un politiķis un valstsvīrs. Kopš 2020. gada janvāra — Krievijas premjerministrs un Krievijas Federācijas Drošības padomes pastāvīgais loceklis.

Dzīvesgājums
------------

Dzimis 1966. gada 3. martā Maskavas apgabala Lobņā. 1989. gadā pabeidza studijas Maskavas Darbgalda instrumentu institūtā (krievu: *Московский станкоинструментальный институт*), iegūstot inženiera sistēmtehniķa kvalifikāciju, bet 1992. gadā turpat pabeidza arī aspirantūras studijas.

No 1992. līdz 1994. gadam Mišustins bija Starptautiskā datoru kluba Testu laboratorijas direktors. No 1995. līdz 1996. gada viņš bija kluba ģenerāldirektora vietnieks. 1998. gada augustā kļuva par Krievijas Valsts nodokļu dienesta priekšsēdētāja vietnieku. No 1999. gada marta līdz 2004. gada martam bija Krievijas nodokļu ministra vietnieks. No 2004. gada marta līdz 2006. gada decembrim vadīja Federālo Nekustamā īpašuma objektu kadastra aģentūru. No 2007. gada janvāra līdz 2008. gada martam vadīja Federālo Īpašo ekonomisko zonu vadības aģentūru. 2008. gada martā Mišustins kļuva par UFG investīciju grupas prezidentu.
2010. gada aprīlī Mišustins kļuva par Federālā nodokļu dienesta vadītāju.

2020. gada 16. janvārī Krievijas Valsts Dome apstiprināja Mišustinu premjerministra amatā. Tas notika dienu pēc tam, kad viņu šim amatam izvirzīja prezidents Vladimirs Putins.

Kad 2020. gada aprīlī Mišustins saslima ar COVID-19, par premjerministra vietas pagaidu izpildītāju kļuva vicepremjers Andrejs Belousovs.

Atsauces
--------

1. 1 2 3 4  «Руководитель Федеральной налоговой службы. Краткая биографическая справка (krieviski)». Arhivēts no oriģināla, laiks: 2011. gada 27. aprīlī. Skatīts: 2020. gada 18. janvārī. Archived 2011. gada 27. Aprīlis *Wayback Machine* vietnē.
2. ↑  Toms Pastors, Gints Amoliņš. «Krievijā premjera amatā apstiprina Putina izvirzīto Mišustinu». Latvijas Sabiedriskie mediji, 2020. gada 16. janvārī. Skatīts: 2020. gada 18. janvārī.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Mihails Mišustins***.
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (krieviski)

  


|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 309794228
* LCCN: n2005003278
* GND: 1056965614

 |

 |
**Sakons Jamamoto** (japāņu: 山本 左近; dzimis 1982. gada 9. jūlijā, Tojohaši, Japānā) ir Formula 1 testpilots un GP2 pilots. Savu sacīkšu karjeru Sakons uzsāka 1994. gadā, Sudzukas trasē, kā kartingists. 

2005. gadā viņš iekļuva F1 pasaulē, kļūstot par Jordan komandas testu un trešo pilotu. Pēc gada, kad tika izveidota Aguri komanda, viņš kļuva par vienu no tās testpilotiem, taču sakarā ar komandas vēlmēm (padarīt komandu pēc iespējas japāniskāku) viņš kļuva par pamatsastāva pilotu aizvietojot pagaidu risinājumu - Franku Montaņī, kurš par tādu kļuva pēc tam, kad Judži Idem tika atņemta superlicence pēc avārijām un bīstamajām situācijām, ko viņš izraisīja. Pēc sezonas beigām komanda nolēma koncentrēties vairāk uz rezultātiem un sāka krāt punktus, tāpēc Jamamoto tika pazemināts amatā uz testu pilotu, atbrīvojot savu iepriekšējo vietu Entonijam Deividsonam. Paralēli testiem komandā, Jamamoto ir arī F1 satelītsērijas GP2 pilots. 2007. gada 25. jūlijā tika paziņots par to, ka Jamamoto atgriežas F1 pie Spyker stūres. 2008. gada 2. aprīlī viņš kļuva par Renault trešo testpilotu.

Atsauces
--------

1. ↑  «Jamamoto pievienojas Renault (angliski)». GP Update. 04.02.2008.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Sakons Jamamoto***.
* *Driver Database* profils (angliski)
* *Motorsportstats* profils (angliski)
* *Racing-Reference driver* profils (angliski)
* Oficiālā mājaslapa Archived 2006. gada 21. jūnijā, *Wayback Machine* vietnē. (japāniski)
**Aloizs Naglers** (vācu: *Alois Nagler*; 1907. gada 8. decembris Cīrihe — 1996. gada 30. maijs Cīrihe) bija Šveices šaha problēmists un šaha dzīves organizētājs.

Biogrāfija
----------

Pēc profesijas bijis apdrošināšanas pārdevējs un šahu iemācījies spēlēt tikai 19 gadu vecumā. Galvenokārt nodarbojies ar šaha kompozīciju, bijis autors vairāk nekā 250 šaha kompozīcijām. No 1941. līdz 1981. gadam vadījis šaha nodaļu Cīrihes laikrakstā *Tages-Anzeiger*. No 1953. līdz 1962. gadam bijis Cīrihes šaha federācijas vadītājs. Savu pilnvaru laikā daudz izdarījis pilsētas šaha attīstībai: 1953. gadā Cīrihē organizējis Pasaules šaha čempiona izcīņas cikla pretendentu turnīru, bijis viens no Klāras Benediktas šaha kausa organizatoriem Rietumeiropas valstu komandām. No 1965. līdz 1969. gadam bijis Šveices šaha federācijas vadītājs, bet kopš 1959. gada tās goda loceklis. No 1974. gada bijis Šveices pārstāvis Starptautiskā šaha federācijas (FIDE) šaha kompozīcijas komisijā. 1954. gadā kļuvis par FIDE starptautisko tiesnesi. Bijis vairāku nozīmīgu starptautisku šaha turnīru galvenais tiesnesis, tajā skaitā 13. šaha olimpiādē un 16. šaha olimpiādē. 1974. gadā nodibinājis organizāciju Šveices jauno šahistu atbalstam.

Par godu Naglera piemiņai 1998. gadā Cīrihē notika starptautisks šaha turnīrs, kurā Šveices komanda ar Verneru Hugu priekšgalā sacentās ar Pasaules meistaru komandu, kuras sastāvā bija Viktors Korčnojs, Svetozars Gligoričs, Bents Larsens, Vasilijs Smislovs un Volfgangs Uncikers.

Atsauces
--------

1. ↑  Zurich Candidates (1953)
2. ↑  «Clare Benedict Cup summary». Arhivēts no oriģināla, laiks: 2020. gada 26. septembrī. Skatīts: 2016. gada 14. decembrī.
3. ↑  Alois Nagler Memorial Zurich

Ārējās saites
-------------

* Aloizs Naglers šahista kompozīcijas vietnē "Chess Problem Database Server"
|  |  |  |
| --- | --- | --- |
|  |  |  |
| Starts (pa kreisi) un sacensības (pa labi) komandu iedzīšanā sievietēm 2012. gada olimpiskajās spēlēs |

**Komandas iedzīšana** ir treka riteņbraukšanas disciplīna, kas ir līdzīga individuālajai iedzīšanai, tikai tajā piedalās divas komandas, katra līdz četru dalībnieku sastāvā, startējot pretējās velodroma pusēs.

Sacensību formāts
-----------------

Gan sieviešu, gan vīriešu komandas sacenšas 4 km distancē četru cilvēku komandās. Līdz 2012.—2013. gada sezonas sākumam sievietes sacentās 3 km distancē triju cilvēku komandās.

Gluži kā individuālajā iedzīšanā, mērķis ir ātrākajā laikā pieveikt distanci vai noķert un apdzīt otru komandu. Komandas braucēji seko cieši viens otram, izmantojot aizvēju, lai samazinātu kopējo gaisa pretestību. Periodiski vadošais braucējs, kurš strādā vissmagāk, uzbrauc augstāk trekā, palaižot komandas biedrus un pievienojas tiem aizmugurē. Trešā braucēja pozīcija ir svarīga, jo gala rezultāts tiek mērīts brīdī, kad šī braucēja velosipēda priekšējā riepa šķērso finiša līniju. Tā kā uzvarētāju nosaka pēc trešā braucēja, bieži vien viens braucējs savu posmu veic ar tādu piepūli, ka pēc tam vairs nespēj pievienoties komandas aizmugurē. Tas ļauj komandas biedriem īsi atgūties aiz viņa muguras pirms pēdējā trīs dalībnieku paātrinājuma pirms finiša.

Latvijas sportistu panākumi
---------------------------

1924. gada olimpiskajās spēlēs Parīzē 4000 m komandu iedzīšanā Latvijas komanda — Andrejs Apsītis, Roberts Plūme, Fridrihs Ukstiņš un Arturs Zeiberliņš ieņēma dalītu 7.—10. vietu. 1928. gada olimpiskajās spēlēs Amsterdamā iedzīšanas komanda — Ernests Mālers, Roberts Ozols, Roberts Plūme, Zenons Popovs un Fridrihs Ukstiņš (rezervists) ieguva dalītu 9.—12. vietu.

Atsauces
--------

1. ↑  «Cycling – Track». *BBC Sport*. 2012. gada 3. jūlijs. Skatīts: 2012. gada 3. augusts.
2. ↑  Jennifer O'Mahony. «Cycling: team pursuit and how it works». *The Telegraph*. Telegraph Media Group Limited, 2012. gada 1. augusts. Skatīts: 2013. gada 22. marts.
3. ↑  «Roberts Plūme « Latvijas olimpieši - Latvijas Olimpiskā komiteja». Arhivēts no oriģināla, laiks: 2016. gada 30. maijā. Skatīts: 2017. gada 3. janvārī.
4. ↑  «Iepazīsti Latvijas Riteņbraukšanas federāciju». Arhivēts no oriģināla, laiks: 2016. gada 15. augustā. Skatīts: 2016. gada 11. augustā.

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Treka riteņbraukšana |
| --- |
|  |
| Sacensības | 
* Individuālā iedzīšana
* Komandu iedzīšana
* Komandu sprints
* Sprints
* Individuālais brauciens
* Punktu sacensības
* Medisons
* Aizmotora braukšana
* Keirins
* Skrečs
* Daudzcīņa
* Izslēgšanas braucieni
* Stundas rekords

 |
|  |
| Čempionāti | 
* Pasaules čempionāts
* Pasaules čempionāts junioriem
* Āzijas čempionāts
* Eiropas čempionāts
* Panamerikas čempionāts
* Latvijas čempionāts

 |
|  |
| Citi ikgadēji notikumi | 
* *Revolution*
* Sešu dienu sacensības
* Pasaules kausa klasika

 |
|  |
| Skatīt arī | 
* Treka velosipēds
* Velodroms
* Velotreku un velodromu uzskaitījums

 |

 |
**Almute Leitgeba** (vācu: *Almuth Leitgeb*; dzimusi 1968. gada 24. jūnijā) ir bijusī austriešu džudiste un brīvā stila cīkstone.

Biogrāfija
----------

Almute Leitgeba dzimusi 1968. gadā. Vispirms viņa nodarbojās ar džudo. Bija Austrijas kadetu un junioru čempione. No 1983. līdz 1992. gadam Austrijas čempionātos izcīnīja 6 sudraba un 3 bronzas medaļas. 1984. gadā piedalījās džudo pasaules čempionātā Vīnē, bet jau pirmajā cīņā zaudēja bronzas medaļas ieguvējai austrālietei Džūlijai Rīrdonai.

Deviņdesmito gadu vidū pārgāja uz brīvo cīņu. 1995. gadā viņa ieņēma 4. vietu pasaules čempionātā. 1996. gadā viņa kļuva par pasaules un Eiropas čempionāta sudraba medaļnieci. 1997. gadā viņa ieņēma 10. vietu Pasaules un 7. vietu Eiropas čempionātā.

Pēc profesijas ārste. Strādā Žēlsirdīgo brāļu slimnīcā Eizenštatē.

Atsauces
--------

1. 1 2 3  «Leitgeb, Almuth (AUT)» (angļu). iat.uni-leipzig.de. Skatīts: 2020-04-19.
2. ↑  «ALMUTH LEITGEB JUDOKA» (angļu). JudoInside.com. Skatīts: 2020-04-19.
3. ↑  «Unser Team. Oberärzte» (vācu). KRANKENHAUS der Barmherzigen Brüder Eisenstadt. Skatīts: 2020-04-19.

Ārējās saites
-------------

* FILA profils (angliski)
* *JudoInside* profils (angliski)
***Monsanto*** bija ASV agroķīmijas un lauksaimniecības biotehnoloģiju uzņēmums. Tā galvenā mītne atrodas Krīvkūrā, Misūri. Tas bija vadošais ģenētiski modificēto sēklu un *Roundup* (uz glifosāta balstīts herbicīds) ražotājs. *Monsanto* ir sekmējis dažādas pārmaiņas gan lauksaimniecības industrijā, gan biotehnoloģijas produktu izstrādē un izplatīšanā, gan veicis valstu aģentūru lobēšanu. *Monsanto* ir arī pazīstams kā ķīmijas uzņēmums, līdz ar to kopumā korporācija ir ļoti pretrunīgi vērtēta.

2016. gada maijā Vācijas uzņēmums *Bayer* piedāvāja par 62 miljardiem ASV dolāru nopirkt *Monsanto*. Drīz pēc tam *Monsanto* noraidīja piedāvājumu, vēloties augstāku cenu. Septembrī *Bayer* piedāvāja cenu 66 miljardus USD un *Monsanto* piekrita šim piedāvājumam. Lai saņemtu valstu konkurences institūciju apstiprinājumu, *Bayer* piekrita atsavināt ievērojamu daļu savu lauksaimniecības aktīvu (sēklu un herbicīdu) Vācijas uzņēmumam *BASF*. Līdz 2018. gada 21. martam darījumu atļāva Eiropas Savienība, un 20. maijā tas tika apstiprināts ASV. Pārdošanas darījums tika slēgts 2018. gada 7. jūnijā. *Monsanto* zīmols tika pārtraukts.

Atsauces
--------

1. ↑  «Board of Directors». Monsanto. Arhivēts no oriģināla, laiks: 2016. gada 23. septembrī. Skatīts: 2015. gada 29. septembris. Hugh Grant is the chairman and chief executive officer of Monsanto Company.
2. 1 2 3 4 5
3. ↑  ES izvērtēs Bayer un Monsanto apvienošanās iespējamo ietekmi uz Eiropas tirgu LETA--AFP, 2016. gada 16. septembris

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Monsanto***.
* Oficiālā tīmekļa vietne
**Sociotehniskās sistēmas** ir tehnoloģiju antropoloģijas viens no konceptiem, kuru Braiens Fafenbergers (Bryan Pfaffenberger) skaidro kā aktivitāti, kas izriet no tehnikas un materiālās kultūras saistību ar sociālām norisēm. Šīs idejas pirmsākumi meklējami Tomasa Hjūza (Thomas Hughes) darbā par mūsdienu elektrības ieviešanu. Viņš uzsver, ka tiem, kuri vēlas attīstīt jaunas tehnoloģijas ir jārēķinās ne tikai ar tehnoloģisko risinājumu, bet papildus ir jāspēj veidot arī sociālo, likumisko, zinātnisko un politisko vidi. Veiksmīga tehnoloģiska jaunrade var tikt īstenota tikai, ja visi sistēmas elementi gan sociālie, gan tehnoloģiskie ir izstrādāti tā, lai darbotos efektīvi kopā.

Hjūzs ilustrē šādu procesu ar piemēru par Tomasu Edisonu un to kā viņš meklēja iespēju nodrošināt elektrību par līdzvērtīgu cenu kā dabasgāze (ekonomiskais), panākt politiķu atbalstu (politiskais), samazināt elektrības piegādes izmaksas (tehnoloģiskais) un atrast spuldzītei atbilstošas pretestības kvēldiegu (zinātniskais).
Veiksmīgā sociotehniskā sistēmā, tādā kā Edisona elektriskā apgaismojuma industrijas radīšana, „tīkls ir viengabalains". Kā uzsver Hjūzs sociālais aspekts ir nesaraujami saistīts ar tehnoloģisko un ekonomisko. 

Sociotehniskās sistēmas ir neviendabīgs veidojums, kas rodas no veiksmīgas sociālo un nesociālo aktoru kopīgas un saskanīgas darbības. Cilvēku sabiedrībā atrodamas vairākas sociotehniskās sistēmas. Tā kā sociotehniskās sistēmas veidotāji izmanto jau esošus sociālos un kultūras resursus, sistēma atspoguļo tās izveides kontekstu. Lai nodrošinātu sistēmas darbību, tās veidotāji izmanot jau esošus resursus, tos pārveidojot. Veiksmīgā sociotehniskā sistēmā stabili darbojas sociālie un nesociālie aktori. Bet šāda sistēma nevar būt statiska, jo lai nodrošinātu tīkla darbību, var būt nepieciešami papildus tehnoloģiski vai sociāli uzlabojumi. 
Sociotehniskās sistēmas rada gan nozīmi un ietekmi, gan produktus.

Atsauces
--------

1. ↑  [Hughes, T. (1983). Networks of Power: Electrification in Western Society, 1880-1930. Baltimore: Johns Hopkins Univ. Press].

1. Pfaffenberger, Bryan. (1992). Social Anthropology of Technology. Annual Review of anthropology, Vol. 21 

2. Hughes, T. (1983). Networks of Power: Electrification in Western Society, 1880-1930. Baltimore: Johns Hopkins Univ. Press
**Tiksi līcis** (krievu: *бухта Тикси*, jakutu: *Тиксии хомо*) ir Laptevu jūras Buorhajas līča līcis tā rietumu piekrastē. Administratīvi ietilpst Krievijas Sahas Republikas Bulunas ulusā. Izstiepts austrumu—rietumu virzienā 21 km garumā. Ziemeļu robeža ir Bikovskas pussala ar Muostahas ragu, dienvidu — Kosistija rags. Ziemeļu krastu veido galvenokārt ledus un irdeni ieži. Līča vidusdaļā 2 km² lielā Brusņeva sala. Lielākā līcī ieplūstošā upe ir Sogo tā dienvidrietumos. Līcis aizsalis no oktobra līdz jūlijam.

Līča rietumu krastā atrodas vienīgā Jakutijas jūras osta Tiksi, kā arī Tiksi polārstacija.

Līci pirmais izpētīja un aprakstīja Dmitrijs Laptevs 1739. gadā un nodēvēja to par ‘Degušo līci’ (*Губа Горелая*). 1878. gadā līci apmeklēja Ādolfa Nordenšelda ekspedīcija ar kuģiem *Vega* un *Ļena*, gaidot no Jakutskas norīkoto loci. Līcis tika pārdēvēts tagadējā vārdā no jakutu valodas vārda *тиксии*, kas nozīmē ‘sagaidīšana, piestāšana’.

Atsauces
--------

1. ↑  Определение "Тикси бухта" в Большой Советской Энциклопедии
**Halmahera** (indonēziešu: *Pulau Halmahera*) ir sala Indonēzijā, Moluku arhipelāga lielākā sala. Administratīvi ietilpst Ziemeļmoluku provincē.

Ģeogrāfija
----------

Halmahera izvietojusies Indonēzijas ziemeļaustrumos. Austrumos tās krastus apskalo Halmaheras jūra, rietumos — Moluku jūra. Ziemeļos Morotai šaurums to atdala no Morotai salas, dienvidos Obi šaurums — no Obi salām, bet dienvidrietumos Patinti šaurums — no Bačanu salām. Sala vulkāniskas izcelsmes, reljefs kalnains, augstākā virsotne ir Gamkonora (1635 m vjl) salas ziemeļdaļā. Biežas zemestrīces, vairāki aktīvi vulkāni (Dukono, Ibu, Gamkonora). Krasti stipri izroboti, daudz līču un pussalu. Piekrastē daudz mazāku saliņu un rifu.

Salu šķērso ekvators; tajā valda tropiskais klimats. Ainavā dominē tropiskie lietusmeži. Daudz endēmu augu un dzīvnieku sugu. Salas ziemeļaustrumos izveidots Akatadžaves-Lolobatas nacionālais parks.

Vēsture
-------

Mazapdzīvotā Halmahera (agrāk zināma arī kā **Džailolo**) jau ilgu laiku atradās Ternates un Tidores ietekmē, kas ir nelielas salas pie Halmaheras rietumu krasta. Pirms Nīderlandes Austrumindijas kompānijas kolonizēšanas arhipelāgā abās salās bija izveidojušies nozīmīgi sultanāti. Otrā pasaules kara laikā salu ieņēma japāņi, kas Kau līcī uzcēla militāro bāzi.

1999. un 2000. gadā sala bija asiņainu konfliktu vieta starp musulmaņiem un kristiešiem, kas bija izplatījušies no Ambonas salas. Šie konflikti prasīja tūkstošiem dzīvību.

Iedzīvotāji
-----------

Kalnainā un tropu mežiem klātā Halmahera vēsturiski bijusi retāk apdzīvota, kā citas Indonēzijas salas. Salu apdzīvo vairākas tautas, kas lingvistiski pieder malajiešu-polinēziešu valodām salas dienviddaļā, bet ziemeļos — papuasu valodām. Ap 80% iedzīvotāju ir musulmaņi, bet 20% — kristieši.

Atsauces
--------

1. ↑  *Ģeogrāfijas vārdnīca Pasaules zemes un tautas*. Rīga : Galvenā enciklopēdiju redakcija. 1978. 249. lpp.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Halmahera***.
* *Encyclopædia Britannica* raksts (angliski)
* *Encyclopædia Universalis* raksts (franciski)

  


|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* VIAF: 24144647637442203518
* GND: 4023062-4
* NDL: 00628956

 |

 |
Patēna ar hostijām.
**Sakramenta maize** jeb **hostija** (latīņu: *hostia* — 'upuris') ir kristiešu Svētajā Vakarēdienā Kristus miesas simbols. Dažādās kristīgās baznīcas konfesijās pastāv dažādas tradīcijas saistībā gan ar Sv. Vakarēdiena teoloģiju, gan izdalīšanas veidu. 

Maizes izmantošanu Sv. Vakarēdienā tiek pamatota ar to, ka jūdu Pashā svētkos (Pesahs) tika izmantota neraudzēta maize, arī Neraudzētās maizes svētkos, kas bija uzreiz pēc Pashā (2.Moz.12:11). Gan Rietumu, gan Austrumu Baznīcā ir kopīgs ieskats, ka maizei, ko lieto Sv. Vakarēdienā, jābūt gatavotai no kviešu miltiem. Pastāv dažādi ieskati par to, vai drīkst izmantot kādas papildu piedevas- garšvielas, saldinātājus utml.

Austrumu pareizticīgo un Austrumu katoļu baznīcas
-------------------------------------------------

Sv. Vakarēdienā izmanto raudzētu maizi, kas ir kā simbols augšāmceltajam Kristum. Austrumu Baznīcā maize, kas tiek izmantota Sv. Vakarēdienā, tiek saukta par prosforu. (no grieķu valodas: prosfora - pienešana, pienestā maize).
Prosfora tiek pagatavota no četrām izejvielām: kviešu miltiem, tīra ūdens, rauga un sāls. Dažkārt mīklai tiek pievienots arī nedaudz svētītā ūdens (mīklas mīcīšanas procesā).

Eiharistijai paredzēto maizi drīkst gatavot savu ticību praktizējošs pareizticīgs kristietis, kas lūdz un gavē, un neilgi pirms prosforas gatavošanas bijis uz grēksūdzi.

Pirms cepšanas katram klaipam tiek izveidota forma, saspiežot starp diviem speciāliem šķīvjiem, kas virspusē iespiež atbilstošu, liturģisku simbolu. Bieži (grieķu baznīcā) Eiharistijas svinībām ticīgie pienes vairākas prosforas, no kurām konsekrēšanai priesteris izvēlas labāko. Cits nosaukums konsekrējamai maizei ir arī Jērs, simbolizējot Jēzu Kristu kā Dieva Jēru, kas nes pasaules grēkus. (Jņ.1:29) Pārējās pienestās prosforas, kas netiek konsekrētas Sv. Vakarēdiena sakramentam, tiek svētītas un pēc Dievišķās liturģijas tiek piedāvātas ticīgajiem; šī maize tiek saukta par antidoronu (grieķiski: αντίδωρον, antídōron), kas tiek tulkots kā atgrieztā dāvana.

Rietumu Baznīcas tradīcijā
--------------------------

Sv. Vakarēdienam paredzētā maize tiek saukta par *hostiju*, visbiežāk tā ir plāna, apaļas formas, neraudzēta maize (līdzīga vafelei).
Dažādās protestantiskajās denominācijās un konfesijās pastāv dažāda prakse saistībā ar to, kāda Eiharistijas maize tiek lietota. Ir novirzieni, kur tiek lietota raudzēti maizes klaipi. Luteriskajās baznīcās pārsvarā tiek lietotas neraudzētas vafeles veida maizes, tāpat kā tas ir Romas katoļu Baznīcā.

Instrukcijas Romas Misālē ieska Eiharistijas maizi gatavot tā, lai konsekrējamo maizi var lauzt vairākos gabalos, ko pēc tam izdalīt daļai ticīgo, jo maize, kas tiek lauzta, ir viens veselums, un tāpat visi, kas to ēd, tiek savienoti vienā kopībā.
1995.gadā kardināls Jozefs Racingers (Benedikts XVI) savā vēstulē Bīskapu konferencei aicināja paplašināt kanoniskos likumus, kas saistīti ar Eiharistijas sakramentu, norādot, ka maize ar zemu lipekļa sastāvu atzīstama kā derīga Eiharistijas svinībām. Kopš 2000. gada tiek gatavota un izmantota maize cilvēkiem, kas slimo ar celiakiju.

Atsauces
--------

1. ↑
**Iesirmais grīslis** (latīņu: *Carex cinerea*) ir grīšļu dzimtas suga. Savvaļā tā ir plaši sastopama ziemeļu apvidos. Latvijā bieži sastopama visā valsts teritorijā.

Apraksts
--------

Iesirmais grīslis ir daudzgadīgs, 20-50 cm garš lakstaugs, kurš pieder vienādvārpu grīšļu grupai, jo auga vīrišķie ziedi ir vārpiņu apakšdaļā.

Auga cers ir diezgan blīvs. Stublājs ir trīsšķautņains. Lapas ir gandrīz stublāja garumā vai īsākas, zaļganpelēkas, šauri lineāras, 0,2-0,3 cm platas, un to mala raupja. Ziedkopu veido 3-7 vārpiņas, kas cita no citas diezgan attālu. Seglapas ir sīkas, olveida. Vārpiņas ir 0,5-0,8 cm garas, iegarenas, šauras. Augļa pūslīša segplēksne ir bāla, ar zaļu šķautni un smailu galu, īsāka nekā pūslītis. Pūslītis ir zaļganbrūns, dzīslojums neskaidrs, knābītis īss, konisks, bez šķēluma. Zied maijā un jūnija sākumā.

Atsauces
--------

1. 1 2  «iesirmais grīslis - Carex cinerea Pollich - Augi - Latvijas daba». *www.latvijasdaba.lv*. Skatīts: 2022-04-06.
**Adlī er Rūmī** (arābu: العدلي الرومي; dzimis ap 800. gadu, miris ap 870. gadu) bija arābu šahists, viens no spēcīgākiem tā laika šatrandžas spēlētājiem.

7. gadsimta beigās un 8. gadsimta sākumā arābi iekaroja Persiju un virkni citu teritoriju. Tie aktīvi apguva iekaroto tautu kultūru, pārņēma tās sasniegumus un veicināja to tālāko attīstību. Arābi ienesa izmaiņas arī no persiešiem apgūtajā spēlē — čatrangā. Nedaudz mainījās noteikumi, figūru nosaukumi un izskats, kā arī pašas spēles nosaukums no čatranga uz šatrandžu. Lielā interese par spēli veicināja šatrandžas spēlētāju skaita pieaugumu. Tos iedalīja vairākās kategorijās pēc stipruma, radās pirmie profesionālie spēlētāji. Tāds bija arī Adlī. Slavens viņš kļuva būdams kalifu Vāsika (842—847) un Mutavakila (847—861) galmu spēlētājs un bija labākais līdz 847. gadam, kad zaudēja maču Razī.

Viņa pazudusī grāmata *Kitab al-Shatradan*, kas datēta ar 842. gadu, bieži minēta citu arābu šatranžas autoru darbos. Tajā bijusi informācija par šatranžas vēsturi, atklātnēm (tabijām), galotnēm un simtiem mansubu.

### Al-Adli mansuba

Al-Adli sastādījis vairākas šatrandžas pozīcijas — mansubas.

| Šatrandžas figūras |
| --- |
|  | Šah (Karalis) |
|  | Firzan (Dāma) |
|  | Ruh (Tornis) |
|  | Fil (Laidnis) |
|  | Faras (Zirdziņš) |
|  | Baidak (Bandinieks) |
|



|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |

Baltie sāk un uzvar

Šatrandžā figūru gājieni arī bija atšķirīgi — tā ar mūsdienu dāmas priekšteci gājienus varēja izdarīt tikai uz blakus esošo diagonālo lauciņu un tā tika uzskatīta par vāju figūru.

Baltie piesaka matu 5 gājienos: **1. Tg6+ Kh8 2. Tf8+ Kh7 3. Th6+ Kg7 4. Df6+ Кxf8 5. Th8#** vai **4. ... Кxh6 5. Th8#**

Atsauces
--------

1. 1 2  Bill Wall: *al-Adli* Archived 2016. gada 3. martā, *Wayback Machine* vietnē. (angliski)
2. ↑  *Шахматы: Энциклопедический словарь / Гл. ред. А.Е. Карпов*. Москва : Советская энциклопедия. 1990. 9.—10. lpp. ISBN 5-85 270-005-3. (krieviski)
3. ↑  Бондаренко Ф.С. *Становление шахматного этюда*. Киев : Здоров’я, 1980. 7. lpp. (krieviski)
**Mezitiloksīds** (izobutenilmetilketons, izopropilidēnacetons, 4-metil-3-pentēn-2-ons, CH3C(O)CH=C(CH3)2) pieder pie nepiesātinātajiem ketoniem. Mezitiloksīds ir bezkrāsains, gaistošs šķidrums ar piparmētru smaržu.

Iegūšana
--------

Iegūst no acetona aldolās kondensācijas reakcijā. Vispirms rodas diacetonspirts, kurš dehidratējoties dod mezitiloksīdu:

Tālākas kondensācijas rezultātā rodas forons.

Īpašības
--------

Šāda tipa savienojumos, kur dubultsaite atrodas blakus karbonilgrupai (Δα,β - ketonos), dubultsaite ir ķīmiski visai aktīva un spēj pievienot tādas vielas, kas parasti ar dubultsaiti nesaistās (amonjaku, zilskābi u.c.).

Izmantošana
-----------

Mezitiloksīdu lieto kā šķīdinātāju un metilizobutilketona izejvielu.

|  |  |  |  |  |
| --- | --- | --- | --- | --- |
| 

| * s
* d
* l
Svarīgākie ketoni |
| --- |
|  |
|  | 
* Acetons
* Metiletilketons
* Mezitiloksīds
* Forons
* Acetols
* Acetoīns
* Metilglioksāls
* Diacetils
* Acetilacetons
* Acetonilacetons
* Acetofenons
* Benzofenons
* Benzils
* Halkons

 |

 |
**Meņģele** ir ciems Ogres novada Meņģeles pagastā, pagasta centrs. Izvietojies pagasta vidusdaļā pie Kangarupītes ietekas Ogrē un autoceļa V964 68 km no novada centra Ogres un 98 km no Rīgas. Meņģelē ir pagasta pārvalde, Taurupes pamatskolas Meņģeles filiāle, bērnudārzs «Auseklītis», tautas nams, bibliotēka, pasts, veikals, luterāņu baznīca. Apdzīvotā vieta veidojusies pie Meņģeles pagastvaldes un skolas 1,5 km no Meņģeles muižas centra; izaugusi padomju gados kā kolhoza «Meņģele» ciemats un ciema padomes centrs. Meņģeles luterāņu baznīca ir valsts nozīmes arhitektūras piemineklis, viduslaiku kapsēta ir reģiona nozīmes kultūras piemineklis un kapsētas vārtu kapliča — vietējas nozīmes kultūras piemineklis.

Vēsture
-------

Meņģele rakstos pirmo reizi pieminēta arhibīskapa Mihaela Hildebranda valdīšanas laikā 1490. gadā, kad Rīgas arhibīskapa vasalis Engelbrehts no Mengdenas (*Engelbrecht van Mengden*, miris pēc 1495. gada), savus Limbažu un Umurgas zemes īpašumus iemainīja pret Meņģeļmuižu (*Altenwoga*).

### Iedzīvotāju skaita dinamika

Esošajās robežās, pēc CSP un OSP datiem.

Iedzīvotāju skaita izmaiņas| 

| Gads | Iedz. | ±% |
| --- | --- | --- |
| 1970 | 123 | —     |
| 1979 | 207 | +68.3% |
| 1989 | 500 | +141.5% |

 | 

| Gads | Iedz. | ±% |
| --- | --- | --- |
| 2000 | 398 | −20.4% |
| 2011 | 280 | −29.6% |
| 2021 | 249 | −11.1% |

 |
|  |

Atsauces
--------

1. ↑  «Vietvārdu datubāze: Informācija par Meņģeli». *Latvijas Ģeotelpiskās informācijas aģentūra*.
2. ↑  *Latvijas pagasti. Enciklopēdija*. 2. sējums. Rīga : A/S Preses nams. 2002. 62. lpp. ISBN 9984-00-436-8.
3. ↑  Valsts kultūras pieminekļu aizsardzības inspekcija. Valsts aizsargājamo nekustamo kultūras pieminekļu saraksts
4. ↑  OSP

|  |  |  |  |
| --- | --- | --- | --- |
| 

| * s
* d
* l
Meņģeles pagasta ciemi |
| --- |
|  |
| 
* Gnēžas
* **Meņģele**
* Meņģeles muiža

 |

 |
***Sensation*** ir Nīderlandē radies iekštelpu deju mūzikas pasākums, kas ik gadu notiek *Amsterdam ArenA* stadionā. Pēc katra aizvadītā pasākuma tiek izdoti CD/DVD dubultdiski kas to atspoguļo un singls, ko sauc par Himnu.

Vēsture
-------

Apmeklētāji ģērbušies baltā
2000. gada 1. jūlijā Amsterdam ArenA laukumā notika pirmais pasākums ar nosaukumu "Sensation", kas pulcēja 20 000 cilvēku. Tolaik nebija ne galvenās skatuves arēnas pašā vidū, ne arī noteikta apģērba. Tāpat nebija arī iedalījumu uz "mainstage" un "clubstage" iedalījuma, tā vietā visa arēna tika sadalīta trijos deju laukumos. 2001. gada 7. jūlijā notika otrais "Sensation" festivāls. Tas bija pirmais "Sensation White" un tajā visiem bija jāģērbjas baltās drēbēs. 2002. gadā notika pirmais "Sensation Black". Tajā visiem bija jāģērbjas melnās drēbēs.

2005. gadā "Sensation White" pirmoreiz notika ārpus Nīderlandes — Sportpaleis laukumā Antverpenē, Beļģijā un Veltins Arena stadionā Gelzenkirhenē, Vācijā. Neskatoties uz plašo kritiku, ka "Sensation" līdz ar izplatīšanos ir zaudējis savu unikālo tēlu un šarmu[*nepieciešama atsauce*], ID&T neatteicās no plāniem padarīt "Sensation" par globālu deju mūzikas pasākumu.

2006. gadā "Sensation White" pasākuma ietvaros notika *DJ Tiёsto* īpašais priekšnesums, kas veltīts tam, lai cilvēki pieverš uzmanību narkomānijas un AIDS problēmām. Šajā gadā ID&T izveidoja "Sensation International", kas sāka rīkot "Sensation White" pasaules turnejas šovus, kas līdzīgi Amsterdamas pasākumiem. 2007. gadā tika atcelti daudzi "Sensation White" festivāli, tostarp plānotais pasākums Estadio Algavre Faro stadionā Portugalē, kas būtu visu laiku lielākais "Sensation White" pasākums.

Pasākumi
--------

### *Sensation White*

*Sensation White* pasākumā visiem ir jāģērbjas baltā. Vienīgi apavi drīkst būt citā krāsā. Kopš pasākuma pirmsākumiem 2001. gadā festivāla moto ir "*Be a part of the night — dress in white!*" (Esi daļa no nakts — ģērbies baltā!) Katru gadu pasākums Amsterdamā pulcē ap 40 000 cilvēku un parasti notiek pirmajā jūlija sestdienā.

*Sensation White* ir piedalījušies tādi dīdžeji kā ATB, Armins van Bīrens, Derens Emersons, Dāvids Geta, Ēriks E, Ēriks Morillo, Ferijs Korstens, Marko V, Pols van Daiks, Johans Gīlens, Zanders Klainenbergs, Stīvs Andželo, *DJ Tiësto*, Fedde Le Grand, *Mason*, Fēliks Da Housekats, *Laidback Luke* un *Tocadisco*.

### *Sensation Black*

*Sensation Black* pasākumā visiem ir jābūt ģērbtiem melnā. Pasākums vienmēr notiek jūlija otrās nedēļas nogalē. Tajā tiek spēlēta "smagāka" mūzika nekā *Sensation White*.

Ievērojami dīdžeji, kas spēlējuši *Sensation Black* pasākumos ir *Angerfist*, Kriss Lībings, *Deepack*, *DJ Darkraver*, *DJ Lady Dana*, *DJ Luna*, *DJ Marcel Woods*, *DJ Outblast*, *DJ Pavo*, *DJ Zany*, *DJ Promo*, *DJ The Prophet*, *DJ Tom Harding*, *Yoji Biomehanika*, *DJ Yves De Ruyter*, Mauro Pikoto and Maikls de Hejs.

Sensation pasākums 2007 gadā

Saites
------

* Oficiālā mājaslapa Archived 2007. gada 18. augustā, *Wayback Machine* vietnē. (angliski)
* I like Sensation (neoficiāla mājas lapa, kurā apkopota informācija par *Sensation* vakariem) (angliski)